CELEX: 62009TO0006
Language: ro
Date: 2010-03-24 00:00:00
Title: Ordonanța Tribunalului (camera a patra) din 24 martie 2010. # Bent Hansen împotriva Comisiei Europene. # Acțiune în despăgubiri - Consecințele accidentului nuclear de la Thule (Groenlanda) asupra sănătății publice - Directiva 96/29/Euratom - Neadoptarea de către Comisie a unor măsuri împotriva unui stat membru - Acțiune vădit lipsită de orice temei juridic. # Cauza T-6/09.

Ordonanța Tribunalului (Camera a patra) din 24 martie 2010 – Hansen/Comisia
      (Cauza T‑6/09)
      „Acțiune în despăgubiri – Consecințele accidentului nuclear de la Thulé (Groenlanda) asupra sănătății publice – Directiva 96/29/Euratom – Neadoptarea de către Comisie a unor măsuri împotriva unui stat membru – Acțiune vădit lipsită de orice temei juridic”
      1.                     Răspundere extracontractuală – Condiții – Nelegalitate – Prejudiciu – Legătură de cauzalitate – Absența uneia dintre aceste
            condiții – Respingerea acțiunii în totalitate (art. 288 al doilea paragraf CE; art. 188 al doilea paragraf EA) (a se vedea
            punctul 22)
      2.                     Răspundere extracontractuală – Condiții – Nelegalitate – Neinițierea de către Comisie a unei proceduri de constatare a neîndeplinirii
            obligațiilor – Faptă care nu întrunește elementele constitutive ale unei nelegalități (art. 226 CE și art. 288 al doilea paragraf
            CE; art. 141 EA) (a se vedea punctele 27 și 28)
      Obiectul 
      
         
               Acțiune în despăgubiri prin care se urmărește repararea prejudiciului suferit din cauza pretinsei neadoptări de către Comisie
                  a măsurilor necesare pentru a obliga Regatul Danemarcei să adopte actele cu putere de lege și actele administrative care să
                  îi permită să se conformeze Directivei 96/29/Euratom a Consiliului din 13 mai 1996 de stabilire a normelor de securitate de
                  bază privind protecția sănătății lucrătorilor și a populației împotriva pericolelor prezentate de radiațiile ionizante (JO
                  L 159, p. 1, Ediție specială, 05/vol. 3, p. 166) și să aplice aceste dispoziții lucrătorilor implicați în accidentul nuclear
                  de la Thulé (Groenlanda)
               
            Dispozitivul 
      
         
                  1)
               
               
                  
               
               
                  	Respinge acțiunea.
               
            
         
                  2)
               
               
                  
               
               
                  	Îl obligă pe domnul Bent Hansen la plata cheltuielilor de judecată.